Gudny Ronglan

Gudny Ronglan (født 1942) er en norsk politiker (KrF) og sykepleier med bakgrunn fra både praksis- og utdanningsfeltet.

Hun vokste opp på en av Brenne-gårdene i øvre Skogn og ble selv gårdskone på Ronglan, da hun giftet seg med Asbjørn Ronglan.

Hun gikk Norske Kvinners Sanitetsforenings Sykepleieskole i Trondheim og Statens helsesøsterskole i Oslo, og hun ble i 1965 ansatt som helsesøster ved helsestasjonen i Levanger. Hun ble etter hvert ledende helsesøster.Trønder-Avisa, 11. juni 1986, s. 13.

I 1988 ble hun lærer ved Innherred sykepleierhøgskole.Levanger-Avisa, 10. mai 1988, s. 3. I 1994 ble sykepleierhøgskolen en del av Høgskolen i Nord-Trøndelag, der Ronglan ble høgskolelektor og dekan ved avdeling for helsefag i Levanger.

Ronglan var medlem av Levanger kommunestyre fra 1978 til 1986 og fra 1999 til 2007 og medlem av formannskapet fra 1999 til 2007. Fra 1986 til 1991 var hun medlem av helse- og sosialutvalget, i seks år som leder.

Gudny Ronglan var fylkesleder i Nord-Trøndelag Kristelig Folkeparti fra 1998 til 2003.

 Referanser 

 Eksterne lenker 


Kategori:Lokalpolitikere i Levanger
Kategori:KrF-politikere i Nord-Trøndelag
Kategori:Norske lektorer
Kategori:Norske sykepleiere
Kategori:Personer fra Levanger kommune